Diari Oficial de la Generalitat Valenciana


Sumari del DOGV 5214, del 08-03-2006 (2006/2410)

Alçament d'actes prèvies a l'ocupació del projecte d'expropiació Avinguda de Dénia, tram Gran Via.Via Parc.
-----------------------------------------------------------------------------------------------------------

### Dades del document

Número de DOGV
:   5214

Data del DOGV
:   08-03-2006

Secció del DOGV
:   V. ALTRES ANUNCIS - F) EXPROPIACIONS

Número del document
:   2006/2410


Organisme emissor
:   Ajuntament d'Alacant

Tipus de document
:   Anunci

Alçament d'actes prèvies a l'ocupació del projecte d'expropiació Avinguda de Dénia, tram Gran Via.Via Parc. [2006/X2410]  
El Pla Especial Avinguda de Dénia (Tram Goteta . enllaç A7 Vistahermosa), va ser aprovat per resolució del conseller de Territori i Habitatge de data 21 d'octubre del 2005, publicada en el Diari Oficial de la Generalitat Valenciana el dia 24 de novembre següent.   
D'altra banda, este ajuntament està tramitant el corresponent Projecte d'Expropiació Forçosa en el tram comprés entre la Gran Via i la Via Parc, el qual inclou una relació de béns i drets afectats, que va ser aprovada per acord de la Junta de Govern Local, en la sessió celebrada el dia 13 de febrer del 2006.  
La Disposició Addicional Primera de la Llei 14/2005, de 23 de desembre, de Mesures Fiscals, de Gestió Financera i Administrativa, i d'Organització de la Generalitat Valenciana ha declarat la necessitat urgent ocupació dels béns i drets afectats per l'expropiació forçosa, com a conseqüència de l'obra declarada d'utilitat pública: Accés Nord a Alacant des de la N-332 (Avinguda de Dénia), per la qual cosa les actuacions expropiatòries han de tramitar-se per mitjà del procediment de l'article 52 de la Llei d'Expropiació Forçosa i 56 i següents del seu Reglament.  
Per quant s'ha exposat, l'Alcaldia i, en nom seu, la regidora delegada d'Urbanisme, ha resolt, per mitjà d'un decret de data 21 de febrer de 2006:  
.Primer. L'alçament de les actes prèvies a l'ocupació tindrà lloc en les dependències del Servici d'Obres i Projectes de la Gerència Municipal d'Urbanisme d'Alacant, síties a la Rambla de Méndez Núñez, número 28, 4a Planta, entre les 9.00 i les 14.00 hores dels dies 27, 28, 29, i 30 de març de 2006.   
El present assenyalament es notificarà als titulars dels béns i drets afectats, amb indicació del dia i hora en què ha d'alçar-se l'acta prèvia a l'ocupació, amb una antelació mínima de huit dies.  
Amb la mateixa anticipació es publicaran edictes al tauler d'anuncis municipal, en el Diari Oficial de la Generalitat Valenciana, en el Butlletí Oficial de la Província i en dos diaris de la localitat.   
Segon. En el mateix acte d'alçament de les actes prèvies es pagarà als interessats la quantitat a què es referix l'article 52 de la Llei d'Expropiació Forçosa, que es considerarà a compte del preu just que, en el seu dia, es fixe; i, a continuació, se subscriurà la corresponent acta d'ocupació de la parcel·la objecte d'expropiació.  
Tercer. Efectuada l'ocupació de les finques, es tramitarà l'expedient d'expropiació en les seues fases de preu just i pagament, segons la regulació general establida en la legislació expropiatòria..  
Els propietaris de les parcel·les hauran d'acudir a l'acte, personalment o representats per una altra persona al favor de la qual hagen atorgat el corresponent poder notarial. En tot cas, haurà d'aportar-se el document nacional d'identitat del compareixent.  
També hauran d'acudir els titulars de les càrregues que graven les finques objecte d'expropiació, a fi de subscriure, si hi escau, les corresponents actes d'ocupació.  
Els béns i drets afectats i els seus titulars són els següents:  
El que es publica en compliment de l'article 52, regla 2a, de la Llei d'Expropiació Forçosa, significant que el present anunci es publica igualment als efectes establits en l'article 59, apartat 4, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció donada per la Llei 4/1999, per als interessats als quals no siga possible practicar la notificació.  
Alacant, 21 de febrer de 2006.. L'alcalde (p.d., la regidora d'Urbanisme): Sonia Castedo Ramos.